2019 áprilisában négy napos osztálykiránduláson vettünk részt a határtalanul program keretén belül Erdélyben. A program nagyon tartalmas volt rengeteg látnivalóval. Ebből én a parajdi sóbánya és a Sószoros-beli látogatásunkat emelném ki.

Egy 1250 méter hosszú alagút és ezután lépcsők vezettek le a bányába, ami 120 méter mélyen van. Az üregek 8 méter magasak és 16 méter szélesek. Régen faeszközökkel bányásztak, így elképesztő, hogy ekkora területen ki tudták termelni a sót.

A bányában nagyon sok lehetőség volt arra, hogy elfoglaljuk magunkat: padok, hinták, pingpongasztalok, boltok, ugrálóvár, játékterem, kalandpark, frissen facsart narancslevet készítő automata és étterem is megtalálható lenn. Egy volt bányász szobrot is készített sóból, amelynek egy kápolnát is létrehoztak a bánya egy félreeső részében.

1960 óta gyógykezelés is folyik itt, amely 1980-tól van ezen a mai helyén.

Több bányát is nyitottak itt, mint például a József-bánya, a Telegdy-bánya, a Dózsa-György bánya. A bánya mélységi szintjein még jelenleg is folyik a kitermelés.

A Sószoros egy nagyon szép hasadékban található. Kaptunk egy térképet, ami megmutatta, hogy a látnivalók merre találhatóak. Itt volt az előbb említett József bánya maradványa is. Az eső a sziklák oldalában lévő sót oldja, így egy esőzés után a hely úgy néz ki, mint egy sósivatag.

Én nagyon élveztem az osztálykirándulást, élményes volt.

IMG 1850