**Határtalanul 2019**

Nehéz volt eldönteni, hogy melyik élményről írjak, mivel a négynapos erdélyi osztálykirándulás során minden helyszín, amit meglátogattunk nagyon tetszett. Végül úgy döntöttem, hogy a Madarasi-Hargitáról írok, mivel nekem ez volt a legkülönlegesebb helyszín, hiszen a Kékestetőnél magasabb hegycsúcson még sohasem jártam.

Nagyon emlékezetes volt térdig érő hóban, de mégis rövid ujjú pólóban megmászni a hegyet, miközben hógolyóztunk. A hegy tetején lévő régi időket felidéző kopjafák, keresztek és szobrok közül a Turul emlékmű tetszett a legjobban, ahol az alábbi csoportkép készült az osztályunkról.

Az erdélyi osztálykirándulás számomra emlékezetes élmény volt. Mindig nagyon szívesen fogok rá visszagondolni.

Pap Marcell

