Szekeres Máté 7.a

Madarasi Hargita

Az erdélyi kirándulásra jó visszaemlékezni, mert igaz hogy csak négy napra mentünk, de nagyon sok szép helynél és természeti kincsnél jártunk. Több érdekes program közül is választhattam, hogy miről írjak, de végül a Madarasi Hargitára esett a választás, mert az egész túra és az odavezető út is nagyon izgalmas volt.

A 3. nap reggelén nyolc órakor már indultunk is Hargitára. Körülbelül egy óra volt az út a szállásunktól, ami Székelyszentléleken volt. Az egy órás buszút egész gyorsan eltelt. Reggel mielőtt elindultunk azt mondták, hogy fent nagyon hideg lesz. Ennek ellenére páran - köztük én is - csak egy kardigánt és a táskát vittünk magunkkal. A hegy aljáig busszal mentünk fel, de egy idő után megszűnt a betonút, és onnan traktorral kellett tovább mennünk. 1 traktorral mentünk föl a hegyre. Kicsit szűkösen voltunk, de amint elindultunk ez már nem érdekelt minket, mert a szép tájban gyönyörködtünk.

Amikor felértünk, kaptunk nagyjából háromnegyed órát körülnézni, és fotókat készíteni. Már a menedékháznál is nagyon meleg volt, de ahogy mentünk felfelé, még melegebb lett, ezért én rövidnadrágban és pólóban indultam el a hegyre. A legfurább és egyben a legjobb a sok hó volt, ezért az egész osztály elkezdett hógolyózni. Mindenki jól elázott, de ez senkit sem érdekelt. A hó miatt sokkal nehezebb volt a feljutás, és minden kis pihenőnél folytattuk a hógolyózást. Negyven perc túra után megérkeztünk az 1801 méter magas csúcsra. Itt is csináltunk képeket, majd megnéztük a rengeteg keresztet és kopjafát. Majd a csoportkép után elindultunk ugyanarra, amerre jöttünk. Az út lefelé érdekesebb volt, mivel a sok lejtő és hó miatt sok helyen elcsúsztunk, sokan el is estek. Végül beázott cipőkkel leértünk a házhoz. Negyed óra múlva már indult is a traktor. Lefelé egész jókat beszélgettünk a traktoron és egy óra múlva újra lent voltunk. Indultunk is egyből tovább Székelyudvarhelyre.

Összességében nagyon jó volt az erdélyi kirándulás, bár kicsit rövid volt. Nagyon sok helyen jártunk, rengeteg új élménnyel gazdagodtam. Most voltam először Erdélyben, de biztos hogy még vissza fogok menni.

