**Erdély-Határtalanul**

***Madarasi Hargita***

**A Határtalanul program célja a magyar diákok és a határon túli magyarok kapcsolatának mélyítése és ezért cserébe az volt a feladatunk , hogy válasszunk ki egy programot és meséljünk róla. Az én választásom a Hargitán tett kirándulásunkra esett.**

**Az egész egy traktorozással kezdődött mellyel felmentünk a menedékházig. Az út elég hosszú volt, nagyjából 2 óra, de a csodálatos táj kárpótolt mindenért. Ott volt egy kis szünet és utána már gyalog folytattuk utunkat a hegy csúcsa felé. A gyaloglás 2 óra volt felfelé. Az út során a havas tájat nézve nem fáradtunk el, sőt még hógolyózni is volt energiánk. Furcsa volt rövidujjú pólóban hógolyózni anélkül, hogy fáznánk.**

**Mikor felértünk a tetőre csodálatos látvány tárult a szemünk elé. A csúcsot kopjafák magyar nemzeti szalagok, a zarándokok által ácsolt keresztek százai díszítik, megható feliratokkal, áldásokkal, Csaba királyfi segítségéért esedező fohászokkal.**

**A hon- és népismereti vezetőnk mesélt többek között arról, hogy aki magyarnak érzi magát annak életében legalább egyszer el kell jönnie ide.**

**A fáradtságunkat először akkor éreztük, mikor már a traktorral jöttünk lefelé. Ezt az élményt szerintem sohasem felejtem el.**

****