Madarasi Hargita

A képen égbolt, kültéri, talaj, személy látható

Automatikusan generált leírásA Madarasi Hargitára egy ideig traktorral mentünk aztán gyalog folytattuk az utat. A traktor utánfutójában ültünk és nagyon szűkös volt a hely, de a kilátás csodás volt. Minél fentebb mentünk annál hűvösebb lett és annál több hófolt jelent meg az út mentén. Miután leszálltunk gyalog indultunk felfelé a hegyen. Elég különleges volt, hogy még pulcsiban is melegünk volt, mégis helyenként térdig jártunk a hóban. Nagyon nehéz volt feljutni, de sikerült, és ott megálltunk pihenni. Mi egy kiálló szikla tetejére ültünk fel és ott ettük meg az elcsomagolt szendvicseinket és ittunk pár kortyot. A pihenő után készült pár csoportkép, majd visszafordultunk és lementünk a traktorokhoz. Lefelé sokkal könnyebben és gyorsabban haladtunk, és újra felszálltunk a traktorra. A lefelé út ugyanolyan szép volt és ugyanúgy döcögött a traktor. A cipőnk teljesen átázott, pedig bakancs volt rajtunk, a zokninkból ki lehetett csavarni a vizet, de teljesen megérte, mert szerintem az egész utazás alatt ez volt a legszebb hely.