***Határtalanul Erdélyben***

Ezen az Erdélyi úton megtapasztalhattuk az „önállóság” (szülők nélküli lét) elképesztő szabadságát. Feltételezem ilyesmi érzése van az embernek felnőttként is. Ezt én főleg a szálláson éreztem, hiszen délután (vacsora előtt) gyakorlatilag bármit csinálhattunk. Bár a szállásról csak nem mesélhetek ennyi egyéb érdekes program mellett!

A kedvenc részem talán a traktorozás volt a Madarasi-Hargitára. Érdekes volt egy utánfutón utazni miközben egy TRAKTOR húzza fel a hepehupás úton. Ezután pedig felmásztunk, körülöttünk hó, rajtunk izzadtság. De a tetőn lévő látványért, és a sírhelyekért teljes mértékben megérte. Bár ezután le is kellett még menni…

Még a sóbányát szeretném kiemelni, mivel az még nagyon tetszett, de általában túldicsérik mint amilyen. Igazából „csak” egy földalatti üzletsor. Bár ebben sok minden benne van, mint például kávézók, egy kilátó, ugrálóvár, játékgépek, és a „*freshly squeezed orange juice machine*”. Érdekes volt számomra, hogy a sötét alagútban gyorsabban mentek a buszok, mint nálunk fényes nappal (forgalom nélkül). Ezután kijöttünk a sóbányából, és a felszínen kürtős kalácsot ettünk. Legalábis az aki kért.

Szerintem ezek voltak a legjobb részek a kirándulásban. Nagyon remélem hogy máskor is lesz ilyen elképesztő osztálykirándulásra alkalmunk.