**Szalai Anna 7.a**

**Erdély 2019**

**Madarasi-Hargita**

A sok szép látványosság közül amiket megcsodálhattunk, nagyon nehéz volt egyet kiválasztani. Az számomra biztos volt, hogy valamelyik természeti csodát választom, bár láttunk gyönyörű templomokat és építményeket mégis úgy érzem, hogy a szívem a Madarasi-Hargitához húz vissza.

Az indulás előtt azt mondták, hogy hozzunk bakancsot és téli kabátot, mert hó esett a Hargitán, de mi tudtuk, hogy maximum a bakancsra lesz szükségünk és fölülről melegünk lesz téli kabátban és pulóverben, így hát az osztály nagy része csak bakancsot és pulcsit, vagy csak pulcsit hozott. Amikor a hegy lábához értünk, leszálltunk a buszról és felültünk egy traktor által húzott pótkocsira. A pihenőházhoz vezető út a kocsin nem volt túl kellemes, de szerintem a kilátás mindenkit kárpótolt. Amikor felértünk a menedékházhoz és leszálltunk a kocsiról, volt körülbelül 10 percünk körülnézni, aztán elindultunk felfelé a hegycsúcshoz. A bakancsra tényleg volt szükség, mert volt hó, de egy napszemüveg is jól jöhetett volna, mert a nap ezer ágra sütött. Én személy szerint nagyon élveztem a felfelé vezető utat, bár gyakran meg kellett állnunk, mert a csapat fele lemaradt. Amikor felértünk a hegycsúcsra csodálatos panoráma tárult elénk és ez szerintem mindenkit kárpótolt a „fárasztó” út miatt. Lefelé menet már könnyebb volt a helyzet és mindenki jobban is élvezte. Véleményem szerint egy nagyon jó és élményekkel teli kiránduláson vagyunk túl és remélem, hogy minden osztály, aki eljut ide, legalább annyira jól fogja érezni magát, mint mi.

