Madarasi-Hargita

Nehéz volt egy adott programot kiválasztani, mert a legtöbb nagyon tetszett, de a legemlékezetesebb mégis a Madarasi-Hargita volt. Nem azért, mert kedvencem lenne a túrázás, hanem a panoráma miatt, ami ott elénktárult. A hegy megmászását a második napon tettük meg, első programként.

A Madarasi-Hargita a Hargita-hegység és a Székelyföld legmagasabb hegycsúcsa. Magassága 1801 méter a tengerszinttől számítva. A Madarasi-Hargita a leglátogatottabb hegycsúcs a Hargitában. Az északnyugati oldalon, 1650 méteren található a Madarasi-Hargita menedékház, amelyet 1941-ben építettek a magyar kormány támogatásával.

A program azzal kezdődött, hogy mivel a busz csak egy bizonyos pontig tudott minket fölvinni ezért traktorral mentünk föl a menedékházig. Ez az út nagyjából 45 percet vett igénybe, de gyorsan eltelt, hiszen lehetett csodálni a gyöynörű tájat és még beszélgetni is lehetett egymással. A menedékháznál volt időnk képeket csinálni a tájről és egymásról is.

Mikor elindultunk fölfelé még nem volt olyan sok hó, de egyre több lett ahogy közeledtünk a hegy csúcsához. Néha-néha megálltunk hegymászás közben pihenni és még hógolyózni is. Az egyetlen probléma a hőmérséklet volt, hisz a megszokott télibéd hideg időjárás helyett, egy kellemes tavaszi, de inkább már nyári meleg levegő volt. A felfelé vezető út néha elég csúszós, saras volt, de arra is volt példa, hogy besüppedt alattunk a hó.

A kilátás gyönyörü volt fentről. Szinte be lehetett látni az egész Székelyföldet. Megérte 1 órát sétálni, hiszen olyan panorámát nem minden nap láthatunk. A hegy tetején megálltunk pihenni és fényképezkedni körülbelül fél órára majd utána indultunk is lefelé.

Én nagyon örülök, hogy volt lehetőségem eljutni egy ilyen gyönyörű helyre. Bármikor visszamennék Erdélybe, hisz rengeteg élménnyel gazdagodtam, amelyeket sose fogok elfelejteni.