**Csizmár Dóra 7.a**

**Erdélyi beszámoló**

**Madarasi-Hargita**

Nehéz volt eldönteni, hogy melyik programról írjak mert a négy nap alatt rengeteg érdekes dolgot láttunk Erdélyben, de végül a Hargita mellett döntöttem mivel az volt a legszebb és legfelejthetetlen program számomra.

A menedékházig egy utánfutós traktorral mentünk felfelé egy szerpentínes úton, miután megálltunk volt egy kis szünetünk mielőtt tovább indultunk volna a hegycsúcsra. Itt már látszódtak a pár nappal ezelőtti hó maradványi, egy rövid hógolyózás után gyalog folytattuk az utunkat. Ahhoz képest, hogy nagyon hideget mondtak aznapra, sokan rövidujjú pólóban folytatták az felfelé menő utat. Sokat beszélgettünk és nevettünk és eközben is látszódott már a gyönyörű kilátás. De a hegytetőről még gyönyörűbb volt a panoráma igaz, hogy kicsit ködös volt, de még így is belehetett látni majdnem az egész székelyföldet. Csináltunk néhány osztályképet és még sok pillanatképet egymásról.

Egy félóra múlva újra elindultunk a havas úton lefelé, eléggé csúszós volt , néhányan el is estek. Lefelé is sokat beszélgettünk a menedékházig ahol már várt ránk a traktor am visszavitt minket a buszunkhoz.

Összefoglalva egy nagyon gyönyörű és csodálatos helyről van szó, ezzel a társasággal pedig kifejezetten jó volt felsétálni a hegycsúcsra. Szívesen elmennék még egyszer csak a kilátásért. Szerintem ez volta legjobb program ezen a kiránduláson, és biztos vagyok benne, hogy még sokan így gondolják. Végül egy csoportkép: