**A Madarasi Hargita**

Április végén az osztállyal Erdélybe mentünk. Sok nevezetességet néztünk meg. Csak hogy párat említsek a Parajdi sóbánya ahogy szinte mindenhol só vett körül, Székelyudvarhelyre is ellátogattunk, ahol nagyon különös, hogy szinte csak magyarul beszélnek, és amiről most írni fogok az a Madarasi Hargitán tett kirándulásunk különös pontjairól fog szólni. A buszból kiszállva egy traktort pillantottunk meg, majd az vitt fel minket a Hargitára. Az út érdekes volt, de itt már kezdtük sejteni, hogy nem kellett volna ötven rétegben felöltözni, mivel az időjárás jelentés szerint nagyon hideg, havas idő lett volna fent. Ahogy felértünk elkezdtük megmászni a hegyet. Kevesebb mint az út felénél már jól érezhető volt, hogy nagyon meleg van. A képen is látszik, hogy érdekes módon körülöttünk csupa havas volt minden, mégis mi rövid ujjú pólóban voltunk. Néhol még térdig is elsüllyedtünk, de még így is mindenki majdnem megsült. Amikor felértünk a tetejére több száz a magyar zászló színeiben pompázó szalagot láthattunk, és emellett még egy szép emlékmű is látható volt, ami egy madarat ábrázolt. A lefele vezető úton jókat nevettünk. Mikor leértünk egy újabb hócsata után várt ránk a hosszú traktorút. Eztán hosszas buszút előtt álltunk, de senki sem bánta mert alig álltunk a lábunkon.