Parajdi Sószoros

A **Sószoros** [Parajd](https://hu.wikipedia.org/wiki/Parajd) délnyugati felében, a Korond-patak szurdokvölgyében található. Mi a parajdi Sóbánya után mentünk a Sószorosba túrázni. A kijelölt út mellett egy kis patak is folyt. Sókarfiolokat is tudtunk gyűjteni (a képen éppen ez látható), mert a hegyről sok kis ér csörgedezett, és a napokig tartó meleg miatt volt idejük kialakulni. Sajnos nagyon törékenyek voltak így nem tudtunk belőle hazahozni. Érdemes volt fényképezni, mert a táj nagyon festői volt. A táj szépségeit nagyon jól lehetett élvezni, mert a túra nem volt túl fárasztó. Sok információt megtudtunk a szorosról, hála az információs tábláknak (a képen a hátulja látható), amik minden látványosabb helyen

voltak helyezve. Mindig egy osztálytársunk olvasta el a tudnivalókat az adott helyről, mely három nyelven is le volt írva (román, magyar, angol). Nekem személyesen a sófal tetszett a legjobban. Sajnos nem lehetett nagyon közel menni hozzá, mert az eső kimosta a fal tetején lévő fák alól a földet és azok bármikor kidőlhetnek. A növényeknek ebbe a vékony talajrétegbe kell a gyökereikkel kapaszkodniuk. A növényzet ezek szerint itt alkalmazkodtak a kicsit sósabb talajhoz. Én még ehhez foghatót nem láttam.

Bende Heidi, 7.a

