Hargita

Számomra nem volt nehéz eldönteni, hogy melyik élményemről fogok beszámolni. Engem legjobban a hargitai kirándulás nyűgözött le, szerintem ez volt a legélvezetesebb a többi, szintén elképesztő, programok közül.

A séta előtt traktorral utaztunk fel a hegyre. Az út közben meg lehetett csodálni a gyönyörű tájat, vagy a barátainkkal beszélgetni. Nagyon élveztem ezt az utat is, de a séta még jobban tetszett. Nagyon érdekesnek találtam, hogy annak ellenére, hogy alattunk igen vastag hóréteg volt, nem kellett kabát, sőt. Nekem még pulóverben is melegem volt. Az út eléggé hosszúnak tűnt, de megérte a fáradtságot. Szétnézve az ember elé elképesztő látvány tárult.

Amikor felértünk az 1801 méter magas tetőre, mindenki elámult. A köd ellenére gyönyörű volt fentről a kilátás. A messzi hegytetők, a távoli fák mind olyan kábulatba ejtő volt. Ilyet még nem igazán láttam a kirándulás előtt, talán ezért lett ez a program a kedvencem.

A lefelé út még élvezetesebb volt, mint a felfelé út. Néhányan elcsúsztak, billegtek a havon, mégis nevettek. Természetesen most sem maradt el a hógolyózás. A traktoros utazás is csodálatos volt, a társaság, és a táj is.

Összefoglalva, a Madarasi-Hargita egy gyönyörű szép hely, ahova biztosan elmennék még egyszer. Elképesztő élmény volt, és szerintem mindenki egyetértene velem.

