Élményeim a Madarasi-Hargitán

Nekem talán a Madarasi-Hargita tetszett a legjobban. Az idevezető utat, az utolsó 11 km-t traktorral tettük meg, miután leszálltunk a buszról.

A traktorra az elsők között szálltam fel, ezért hátra ültem. A hátsó sorban lévőknek össze kellet kapaszkodniuk, és a menetiránnyal szemben kellet ülniük, hogy le ne essenek. Így többet láthattunk az útból, mint a többiek. Mellettünk egy patak folyt végig, Út közben meglepődve tapasztaltuk, hogy a 20 fok körüli hőmérséklet ellenére egyre több hó látható az út szélén és az út melletti erdőben.

Mikor megérkeztünk, kaptunk egy mosdószünetet, aminek ideje alatt páran az itteni macskákkal voltak elfoglalva. A meleg ellenére még sok hó nem olvadt el ezért itt létünk alatt sokan hógolyóztak, és pár ember még a pulóverét is levette. Mikor felfelé mentünk, még nem volt nehéz a terep, de lefelé már nagyon csúszott a talaj. A csúcson rövid pihenőt tartottunk a csoportkép előtt, amit néhányan ebédszünetként hasznosítottak. Azért nem kezdtük a csoportképpel, mert az előttünk járó csoport még nem végzett a fotózással. Páran még visszafelé is hógolyóztak, de a legtöbben arra koncentráltak, hogy ne csússzanak el az olvadó havon.

Amint leértünk, visszaültünk a traktorba, ahol ismét a hátsó sorba kerültem (annak népszerűsége ellenére).