**Madarasi-Hargita**

Ez a hely nagy élmény volt számomra. Egy utánfutóban utaztunk fel a hegycsúcsra, amit egy traktor húzott. Nem csoda hogy sok ideig utaztunk, hiszen ez a hegycsúcs a Hargita-hegység, és egyben Székelyföld legmagasabb pontja. A hegycsúcs több mint 1800 m magas. Az utánfutóról leszálva hóval találtuk szembe magunkat, ennek nagyon örültem, mert így lehtett hógolyózni. Ezt a hegycsúcsot régen többféleképpen is nevezték. Íme pár: Galusz-tető, Nagy-Hargita, Havas, Nagy-havas és Nagyerdő. 1998 után “székelyek szent hegye”-ként is említették. Csak egy pulóvert vettem, mert nem számítottam nagy hóra, de ahogy már korábban is említettem, hogy mikor megérkeztünk a traktorral, havat találtunk a földön. Alig kezdtük el a túrát, kiderült hogy nem csak bokáig érő hó, hanem nagy sár is volt. Szerencsére később megszoktam és nem érdekelt, így zavartalanul élvezhettem a kirándulást. Nagyon élveztem a túrát is, de azt különösen, mikor a pihenőknél megálltunk, körülnéztünk és gyönyörködhettünk a kilátásban. De akkor is a legjobb az volt mikor felértünk a csúcsra. A szemem elé táruló kilátásról több fényképet is készítettem. Nagyon szép volt nézni a környező hegységeket és medencéket. Úgy gondolom, hogy összesítve ez egy óriási és kihagyhatatlan élmény volt számomra, és nem csak ez, hanem az egész erdélyi kirándulás is.

