**Madarasi-Hargita**

Az osztállyal a „Határtalanul” pályázat keretein belül 4 napot Erdélyben tölthettünk.

Színes programokon vehettünk részt és sok-sok élménnyel gazdagodtunk.

Ezek közül nekem a Madarasi-Hargita tetszett a legjobban, mely a Hargita-hegység és Székelyföld legmagasabb hegycsúcsa (1801 méter).

A Hargitára gyönyörű napsütéses időben indultunk el. Az osztály beült egy traktorba és felvittek minket egy gyönyörű fenyves úton át, egészen a menedékházig. Innen már csak gyalog lehetett folytatni az utunkat a csúcsig. Meglepődtünk, ugyanis odafent a meleg hőmérséklet ellenére hó fogadott bennünket. A kilátás gyönyörű volt a hegycsúcson, fennsíkok, havasok, hegyek, sziklák övezik a térséget.

A hegytetőn kopjafák és keresztek sokasága volt látható. A négy kereszt négy községnek állít emléket, a 64 kopjafa pedig a 64 magyar vármegyét szimbolizálja. A Madarasi-Hargitát sokszor a székelyek „Szent Hegyeként” emlegetik.

Nem időztünk hosszasan, mert még számos látnivaló várt bennünket.

Felejthetetlen élmény volt számomra, szívesen visszamennék bármikor.

[](https://www.google.hu/url?sa=i&rct=j&q=&esrc=s&source=images&cd=&ved=2ahUKEwi645ze26riAhXSIVAKHVRvAfgQjRx6BAgBEAU&url=https://www.pinterest.com/pin/357965870367551189/&psig=AOvVaw117VT2tWDahBEp_-A_PS8v&ust=1558462561678711)