Határtalanul Erdélyben

A Határtalanul program segítségével iskolánk - a Kecskeméti Bányai Júlia Gimnázium - 7. a. osztálya négy felejthetetlen napot tölthetett el Erdélyben.

Első nap Nagyváradon meglátogattuk a Római Katolikus Székesegyházat, mely előtt megkoszorúztuk Szent László király szobrát. Székelyszentlélekre érve megvacsoráztunk, ahol finom ételeket adtak elénk, majd elfoglaltuk a kényelmes szállásunkat.

A második nap ellátogattunk a helyi általános iskolát, ezáltal kicsit beleláthattunk az ottani oktatásba. Utána elmentünk a híres parajdi sóbányába. Délután sétát tettünk a sószorosban, ahol a só különleges formáival ismerkedhettünk meg. Később a Medve- tó körül tettünk egy sétát, ahol medvével azonban nem találkoztunk. Majd Korondon Ilyés Vészti Mihály fazekas házában tettünk látogatást.

A harmadik napon megmásztuk a Hargitát, ahol gyönyörű kilátás tárult elénk, és még a borvíz forrást is megnéztük.

Az utolsó nap élményekben gazdagon tértünk haza Kecskemétre a hosszú út után.

Köszönjük szépen ezt a felejthetetlen élményt, mely az emlékünkben örökké megmarad.

Virág Péter

7.a.

