Urbán Luca 7.a

Határtalanul 2019.

Madarasi Hargita

Nehéz volt témát választani hiszen nagyon sok szép és érdekes helyen voltunk, de talán a legfelejthetetlenebb számomra a Madarasi Hargitára tett utunk volt. Egy hosszabb buszút után megérkeztünk a hegy lábához, onnan egy platós traktorral indultunk felfelé. A kilátas lenyűgöző volt és ráadásul még a hó is megmaradt az előző napokról. A szerpentínes út végén egy szállodához értünk, ahol volt egy fél órás szünetünk. A traktorról való leszállás egy hócsatába torkollot, az osztály nagyobb része csak úgy röpítette a hógolyókat, de volt, aki csak távolról figyelt minket. A szünet után elindultunk a hegytetőre. Az időjárás elég különös volt, hiszen a sok hó ellenére kimondottan meleg volt, és sokan rövid ujjú polóban voltak. A hó olyan vastag volt, hogy sok helyen ha rossz helyre léptünk, akár a térdünkig is ért. A hosszú hegymászás után felértünk a csúcsra, ahol nagyon sok kereszt fogadott és egy nagy turulmadár szobor. Az idő sajnos kicsit ködös volt, nem lehetett annyira jól belátni a tájat, de nekem így is gyönyörűnek tűnt. Egy kisebb pihenés után az idegenvezetőnk elmondta, hogy miket láthatunk ha elnézünk a távolba. Az ekkor tartandó kis szünetünk elegendő volt, hogy a turlmadarat közelebbről is szemügyre vehessük . Lefelé menet az út a hó miatt eléggé csúszott, és sokan el is estek. A szállodánál megvártunk mindenkit, felszálltunk a traktorra és indultunk lefelé a hegyről. Nem csak a táj szépségében gyönyörködhettünk, hanem láthattunk érdekes madarakat, növényeket is. Szerencsére medvével nem találkoztunk. Kellemes élményekkel tértem haza erről a kirándulásról.

