Hargita

Nehezen tudtam kiválasztani, hogy melyik programról írjak, mert nagyon sok közülük kifejezetten tetszett! Például ilyen volt a sóbánya. most. ennek ellenében én úgy döntöttem, hogy a Hargita hegységről fogok írni!

Elsőként egy nagy traktor vitt fel minket a hegyre. Az út felénél kezdett hűvös lenni az idő. Mindenki azt hitte, hogy hideg lesz fent. Minden diák természetesen fel volt készülve a hideg időre. Vittünk vastag téli kabátot, sapkát, néhányan még sálat és kesztyűt is. Ám amikor egy körülbelül egy fél óra-negyven perces út után felértünk a kezdő pontra, nagy meglepődöttségünkre a talajt tiszta, fehér hó borította, viszont kb. 27 fok lehetett így már az elején kiderült számunkra, hogy semmilyen meleg felszerelés nem fog kelleni. Mindenki rövid ujjú pólóban volt. Majd egy kis hógolyózás után megkezdtük az igazi túrát. Elindultunk felfelé, és az én telefonom úgy mérte, hogy kb 13 kilométert, és kb 18000 lépést tehettünk. Bár elfáradtunk, de természetesen megérte felmenni, mert amikor felértünk, mindenki, tanárok és gyerekek egyaránt megcsodálták a fantasztikus panorámát, ami elénk tárult. A székelyek ezt „Szent hely˝-nek is nevezik a felállított kőhalmok és kőfeliratok, valamint a keresztek és kopják miatt is. Miután megcsodáltuk a magával ragadó látványt, elindultunk lefelé, ami már egy kicsit nehezebb feladat volt, mint felfelé, ugyanis a hó miatt nagyon csúszott a talaj. Sikeresen leértünk a kezdő pontra, majd a traktor még lejjebb minket a buszhoz.

Ezt a helyet Mindenkinek sok szeretettel tudom ajánlani, ugyanis ez nekem is egy életre szó élmény volt.

